CELEX: 32010R0983
Language: hr
Date: 2010-11-03 00:00:00
Title: Uredba Komisije (EU) br. 983/2010 od 3. studenoga 2010. o izmjeni Uredbe (EU) br. 185/2010 o utvrđivanju detaljnih mjera za provedbu zajedničkih osnovnih standarda o zaštiti zračnog prometa  Tekst značajan za EGP

07/Sv. 23
            
            
               HR
            
            
               Službeni list Europske unije
            
            
               76
            
         32010R0983
   
               L 286/1
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 983/2010
   od 3. studenoga 2010.
   o izmjeni Uredbe (EU) br. 185/2010 o utvrđivanju detaljnih mjera za provedbu zajedničkih osnovnih standarda o zaštiti zračnog prometa
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
   budući da:
   
               (1)
            
            
               U skladu s Uredbom Komisije (EZ) br. 272/2009 od 2. travnja 2009. o dopunjavanju zajedničkih osnovnih standarda o zaštiti civilnog zračnog prometa utvrđenih u Prilogu Uredbi (EZ) br. 300/2008 Europskog parlamenta i Vijeća (2), Komisija priznaje jednakovrijednost standarda zaštite zračnog prometa trećih zemalja pod uvjetom da su ispunjeni kriteriji utvrđeni u toj Uredbi.
            
         
               (2)
            
            
               Komisija je provjerila ispunjavaju li Sjedinjene Američke Države kriterije utvrđene u dijelu E Priloga Uredbi (EZ) br. 272/2009.
            
         
               (3)
            
            
               Komisija bez odlaganja obavješćuje nadležna nacionalna tijela odgovorna za zaštitu zračnog prometa ako raspolaže informacijama koje pokazuju da sigurnosni standardi koje primjenjuje treća zemlja, a koji imaju značajan utjecaj na cjelokupnu razinu zaštite zračnog prometa u Uniji, više nisu jednakovrijedni zajedničkim osnovnim standardima zaštite zračnog prometa.
            
         
               (4)
            
            
               Nadležna tijela država članica bez odlaganja se obavješćuju o tome da Komisija ima pouzdane informacije o mjerama poduzetim za ponovnu uspostavu jednakovrijednosti relevantnih standarda zaštite zračnog prometa, uključujući kompenzacijske mjere koje primjenjuje treća zemlja.
            
         
               (5)
            
            
               Uredbu Komisije (EU) br. 185/2010 (3) treba stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa,
            
         DONIJELA JE OVU UREDBU:
   Članak 1.
   Prilog Uredbi (EU) br. 185/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu 1. travnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. studenoga 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 97, 9.4.2008., str. 72.
   
      (2)  SL L 91, 3.4.2009., str. 7.
   
      (3)  SL L 55, 5.3.2010., str. 1.
   
      PRILOG
      Prilog Uredbi (EU) br. 185/2010 mijenja se kako slijedi:
      
                  1.
               
               
                  U poglavlju 3., Dodatku 3-B, dodaju se sljedeća stavka i sljedeći drugi i treći podstavak:
                  
                     „Sjedinjene Američke Države
                  
                  Komisija bez odlaganja obavješćuje nadležna nacionalna tijela država članica ako raspolaže informacijama koje pokazuju da standardi zaštite koje primjenjuje treća zemlja, a koji imaju značajan utjecaj na cjelokupnu razinu zaštite zračnog prometa u Uniji, više nisu jednakovrijedni zajedničkim osnovnim standardima Unije.
                  Nadležna tijela država članica obavješćuju se bez odlaganja o tome da Komisija ima informacije o mjerama, uključujući kompenzacijske mjere, koje potvrđuju da je ponovno uspostavljena jednakovrijednost relevantnih standarda zaštite koje primjenjuje treća zemlja.”
               
            
                  2.
               
               
                  U poglavlju 4., Dodatku 4-B, dodaju se sljedeća stavka i sljedeći drugi i treći podstavak:
                  
                     „Sjedinjene Američke Države
                  
                  Komisija bez odlaganja obavješćuje nadležna nacionalna tijela država članica ako raspolaže informacijama koje pokazuju da standardi zaštite koje primjenjuje treća zemlja, a koji imaju značajan utjecaj na cjelokupnu razinu zaštite zračnog prometa u Uniji, više nisu jednakovrijedni zajedničkim osnovnim standardima Unije.
                  Nadležna tijela država članica obavješćuju se bez odlaganja o tome da Komisija ima informacije o mjerama, uključujući kompenzacijske mjere, koje potvrđuju da je ponovno uspostavljena jednakovrijednost relevantnih standarda zaštite koje primjenjuje treća zemlja.”
               
            
                  3.
               
               
                  U poglavlju 5., Dodatku 5-A, dodaju se sljedeća stavka i sljedeći drugi i treći podstavak:
                  
                     „Sjedinjene Američke Države
                  
                  Komisija bez odlaganja obavješćuje nadležna nacionalna tijela država članica ako raspolaže informacijama koje pokazuju da standardi zaštite koje primjenjuje treća zemlja, a koji imaju značajan utjecaj na cjelokupnu razinu zaštite zračnog prometa u Uniji, više nisu jednakovrijedni zajedničkim osnovnim standardima Unije.
                  Nadležna tijela država članica obavješćuju se bez odlaganja o tome da Komisija ima informacije o mjerama, uključujući kompenzacijske mjere, koje potvrđuju da je ponovno uspostavljena jednakovrijednost relevantnih standarda zaštite koje primjenjuje treća zemlja.”